Εύνικος Γ.Α.Σ.

Ονομασία

Το όνομα του «Εύνικου» μαρτυρείται σε κείμενο επιγραφής επιτύμβιου μαρμάρινου κιονίσκου ρωμαϊκών χρόνων «ΖΩΣΙΜΗ ΕΥΝΙΚΟΥ ΕΞ ΕΥΠΥΡΙΔΩΝ», δηλαδή «Ζώσιμη η κόρη του Ευνίκου από τις Ευπυρίδες». Ο αρχαίος δήμος των Ευπυρίδων τοποθετείται από τους αρχαιολόγους και τους μελετητές της τοπογραφίας στην ευρύτερη περιοχή του σύγχρονου Δήμου Φυλής.

Ξεκίνημα του νέου συλλόγου

Στην παρθενική του περίοδο, 2012-13, ο Εύνικος ολοκλήρωσε τις αγωνιστικές του υποχρεώσεις με απολογισμό 18 νίκες και 8 ήττες, όσες και ο Α.Ο. Ζωγράφου. Εξαιτίας των μεταξύ τους αποτελεσμάτων, ήταν η ομάδα του Ζωγράφου που κατετάγη στην προνομιούχα 5η θέση, ενώ ο Εύνικος έκλεισε οριστικά τη χρονιά στην 6η, χωρίς να συμμετάσχει στα Play-offs.
Την επόμενη χρονιά, 2013-14, ο σύλλογος των Άνω Λιοσίων συνέλεξε 13 νίκες και 13 ήττες στη διάρκεια της κανονικής περιόδου, όσες και οι σύλλογοι Αναγέννηση Πετραλώνων και Άγιοι Ανάργυροι. Στον τελικό βαθμολογικό πίνακα κατέλαβε την 9η θέση, εκτός ζώνης των Play-offs, αλλά κι εκτός της ζώνης του υποβιβασμού.
Η αγωνιστική περίοδος 2014-15 ήταν πολύ απογοητευτική για το σύλλογο, ο οποίος υπέστη 26 ήττες σε ισάριθμους αγώνες. Σαν συνέπεια κατετάγη στην τελευταία θέση της βαθμολογίας της κανονικής περιόδου, γνωρίζοντας τον υποβιβασμό στη Β' Κατηγορία Ε.Σ.Κ.Α. Την τεχνική ηγεσία του συλλόγου είχε τη χρονιά αυτή ο Γιώργος Βελτσίστας.

Τρέχουσα αγωνιστική περίοδος

Κατά την τρέχουσα αγωνιστική περίοδο, 2015-16, ο Εύνικος Γ.Α.Σ. λαμβάνει μέρος στο Πρωτάθλημα της Β' Κατηγορίας Ανδρών που διοργανώνει η Ένωση Σωματείων Καλαθοσφαίρισης Αττικής, καθώς και στο Κύπελλο Ανδρών της ίδιας Ένωσης.
Έδρα του συλλόγου είναι το Κλειστό Γυμναστήριο Ζωφριάς, γνωστό επισήμως ως 3o Κλειστό Γυμναστήριο Άνω Λιοσίων, χωρητικότητας 1.300 θεατών. Πρόεδρος του διοικητικού συμβουλίου είναι ο Νίκος Ρετουνιώτης.

Ξεκίνημα του νέου συλλόγου

Την αγωνιστική περίοδο που έκανε το νέο του ξεκίνημα, 2012-13, ο σύλλογος
παρουσίασε κακό αγωνιστικό πρόσωπο, σημειώνοντας μόλις μία νίκη σε 22 αναμετρήσεις και ολοκληρώνοντας τις αγωνιστικές του υποχρεώσεις στη 12η και τελευταία θέση του βαθμολογικού πίνακα. Κατά συνέπεια γνώρισε άμεσο υποβιβασμό, έχοντας κλείσει μια μακροχρόνια περίοδο επιτυχιών στην κορυφαία κατηγορία του ελληνικού γυναικείου μπάσκετ. Σε ό,τι αφορά τη διοργάνωση του Κυπέλλου Ελλάδος, ο σύλλογος συμμετείχε σε ένα αγώνα απευθείας στη Β' Φάση. Σε αυτόν ηττήθηκε με σκορ 37-71 από την Τερψιθέα Γλυφάδας και αποκλείστηκε.
Το Μάιο του 2013 την τεχνική ηγεσία του Εύνικου ανέλαβε ο Γιώργος Κάββουρας, ο οποίος κλήθηκε να οδηγήσει την ομάδα στην πορεία της στο Πρωτάθλημα του Ομίλου Νότου της Α2 Εθνικής Κατηγορίας. Στη διάρκεια της περιόδου 2013-14, έχοντας συγκεντρώσει 6 νίκες και 16 ήττες, ο Εύνικος κατέλαβε την 10η θέση του τελικού βαθμολογικού πίνακα, με αποτέλεσμα να υποβιβαστεί στο τοπικό του πρωτάθλημα από το επόμενο φθινόπωρο. Σε ό,τι αφορά τη διοργάνωση του Κυπέλλου, η ομάδα της Φυλής γνώρισε την ήττα στην 1η Αγωνιστική της Α' Φάσης από το Παλαιό Φάληρο με σκορ 55-49, με αποτέλεσμα να αποκλειστεί από τη συνέχεια της διοργάνωσης.
Η πτωτική πορεία του συλλόγου συνεχίστηκε και την επόμενη χρονιά, 2014-15, αυτή τη φορά με το Γιώργο Βελτσίστα στη θέση του προπονητή. Κατ' αντιστοιχία με το ανδρικό τμήμα, καμία νίκη δεν επετεύχθη στη διάρκεια της χρονιάς (σε 22 αγώνες), με αποτέλεσμα η ομάδα να τερματίσει τελευταία στη 12η θέση του Πρωταθλήματος της Α' Κατηγορίας της Ε.Σ.Κ. Αττικής και να υποβιβαστεί ακόμη χαμηλότερα. Σε ό,τι αφορά το Κύπελλο της Ε.Σ.Κ.Α., η συμμετοχή της ομάδας αποσύρθηκε με αποτέλεσμα ο πρώτος της αντίπαλος, Παπάγου, να προκριθεί άνευ αγώνος.

Τρέχουσα αγωνιστική περίοδος

Κατά την τρέχουσα αγωνιστική περίοδο, 2015-16, ο Εύνικος Γ.Α.Σ. λαμβάνει μέρος στο Πρωτάθλημα της Β' Κατηγορίας Γυναικών που διοργανώνει η Ένωση Σωματείων Καλαθοσφαίρισης Αττικής, καθώς και στο Κύπελλο Γυναικών της ίδιας Ένωσης.
Έδρα του συλλόγου είναι το Κλειστό Γυμναστήριο Ζωφριάς, γνωστό επισήμως ως 3o Κλειστό Γυμναστήριο Άνω Λιοσίων, χωρητικότητας 1.300 θεατών. Πρόεδρος του διοικητικού συμβουλίου του συλλόγου είναι ο Νίκος Ρετουνιώτης, ενώ υπεύθυνη του τμήματος είναι πενταμελής επιτροπή αποτελούμενη από τους: Απόστολο Λαμπίρη, Μανώλη Καμαρίτη, Ηλία Μπαλάσκα, Σωτήρη Καμπόλη και Προκόπη Νίκα. Έφορος της γυναικείας ομάδας είναι ο Δημήτρης Τσουβέλας. Καθήκοντα πρώτου προπονητή διατηρεί από τον Ιούνιο του 2015 ο παλαιός αθλητής του συλλόγου, Λάμπρος Μπάρτζος, ενώ ο Γιώργος Βελτσίστας μεταφέρθηκε στα τμήματα υποδομής.